Wynbedryf gereed om vir inentings te help betaal | Landbou
Die eienaars van die wynplaas Creation Wines het 'n inisiatief begin waardeur wynplase geldelik bydra tot die inenting van werkers en ander lede van hul gemeenskappe. FOTO: CREATION wines
Die inisiatief kom van mnr. JC en me. Carolyn Martin, eienaars van Creation Wines in die Hemel-en-Aarde-rif. "Ons het besluit om vir 75 werknemers en hul afhanklikes en ook vir 75 mense in ons plaaslike Sassa-ry se entstof te betaal," sê Carolyn.
Sy sê die wynbedryf kan plaaslike klinieke help, onder meer deur verkoeling vir die entstof te verskaf. Vir haar verseker só 'n projek langtermyn-volhoubaarheid. "Dis 'n ware vennootskap tussen die openbare en die private sektor om die regering te help om die inentingsproses te bespoedig en immuniteit te bou, sodat Suid-Afrikaners kan terugkeer werk toe en die land besoekers kan verwelkom."
Carolyn reken dit sal tussen R180 en R250 per werknemer kos. "Ons wil die entstof deur ons plaaslike apteke se susters aankoop. Die apteke kan die entstof vir ons hou en toedien.